LidanRubinov/Halacha-QA huggingface dataset:
שאלה: הרשעה באונס על פי DNA: ב ה לרה ג שליט"א אם אדם נרצח (ח ו) או אישה נאנסה ונרצחה (ח ו) והפושע השאיר בשטח d.n.a למשל כמו שיער של הרוצח ביד הנרצח תוך כדי מאבק, זרע וכו והשאיר גם טביעות אצבע ואין עדים כלל. בזמן לא אידאלי כשאין סנהדרין: 1) האם ניתן להרשיע אדם ברצח או אונס על סמך זה? 2) מה עושים במקרה כזה שזה כל מה שנשאר בזירה? 3) האם לפי ההלכה יש סמכות לבית המשפט הישראלי לדון על פי ראיות אלה או שזה נחשב לבית משפט של גויים? 4) אני גם רוצה לדעת איך ההלכה מתייחסת לכך שבכל העולם dna זאת הראיה הכי חזקה, על פיה גוזרים לחובה או מזכים, איך להסתכל מנקודת מבט יהודית על פושעים שהורשעו על סמך dna, שקוראים עליהם הרבה בארץ ובעולם. האם להתייחס אליהם כפושעים? מאוד אשמח לקבל מקורות על הנושא אם אפשר. ו
תשובה: א.לא, רק על פי שני עדים כדין תורה. אולם בדינים אחרים יש לדי אן אי מעמד של סימן מובהק ב.יש סמכות לבי"ד או למלך לגדור פרצות בדור גם שלא ע"פ דין, ולכן אם רואים שיש מציאות של רצח וכד  אפשר גם על פי התרשמות ללא עדות (וודאי ע"פ אומדנא דמוכח וסימנים מעולים כדי אן אי) להכניס את האדם להסגר וכד  ולפעמים גם להרוג אותו עיין רמב"ם סנהדרין כד י. כמו כן עיין רמב"ם רוצח ושמה"נ פ"ב- "ובכל אלו הרצחנים וכיוצא בהן שאינן מחוייבים מיתת בית דין, אם רצה מלך ישראל להורגם בדין המלכות ותקנת העולם, הרשות בידו. וכן אם ראו בית דין להרוג אותן בהוראת שעה, אם הייתה השעה צריכה לכך, הרי יש להם רשות כפי מה שיראו. הרי שלא הרגם המלך, ולא הייתה השעה צריכה לחזק הדבר הרי בית דין חייבין מכל מקום להכותם מכה רבה הקרובה למיתה, ולאסור אותן במצור ובמצוק שנים רבות, ולצערן בכל מיני צער. כדי להפחיד ולאיים על שאר הרשעים, שלא יהיה להם הדבר לפוקה ולמכשול לבב, ויאמר הריני מסבב להרוג אויבי כדרך שעשה פלוני, ואיפטר". ובנוסף הוכרע ברמ"א יו"ד שלד מג  שנידוי אינו חייב עדות גמורה אלא שהדעת נותנת שאמת הדבר ולכן יש לנדותו ע"ם די אן אי בעבירות מסויימות. כמו כן יש לציין שדיין שהגיעו בפניו עדים לחייב והוא מתרשם שיש שקר בעניין עליו לפטור עצמו מן הדין ולא לדון, ולכן יתכן שממצאי די אן אי יובילו לעיכוב דין מול עדות מפלילה העומדת בניגוד אליהם ג.אלה ערכאות של נכרים, ודאי אין לדון שם אלא אם אין הסכמה מהצד השני לדון בדיני ישראל בבי"ד. הלכתית אין סמכות לערכאות להפליל אדם ברצח ואונס וכד  ללא עדים, אך יכולים ליצור תקנת הקהל שמי שנחשד בכך ויש ידיים לדבר, יענש באופן מסויים. לא מצד תורה אלא מצד תקנת הקהל ד.להתיחס אליהם כספק פושעים שלא התברר דינם בעדות בבי"ד רבני שהשכינה שורה בו
שאלה: התלבטות שידוך: לכבוד הרב יש לי התלבטות קשה ורציתי להתייעץ: הכירו לי בחורה דתיה, נפגשנו חמש פעמים עד כה. על פניו נראה כי יש התאמה למה שחיפשתי ונראה כי היא עומדת ברוב הציפיות. כמובן שאין מושלם ויש דברים שהייתי רוצה לשנות באופי שלה, אבל זה מספיק טוב, נראה לי. הבעיה העיקרית היא המראה שלה, זה לא שהיא מכוערת חלילה או דוחה אותי, להיפך, יש הרבה אנשים שהיו אומרים שהיא יפה. היא פשוט לא הסגנון שלי מבחינת המראה. אז בהתחלה לא שללתי את הקשר איתה, המשכתי לצאת בתקווה שתתעורר משיכה כלשהי כלפיה. אבל לאחר כל פגישה, התלבטתי יותר ויותר. חשבתי שאולי זו בעיה איתי, אך יוצא לי לראות כל מיני בחורות דתיות אחרות שממש מוצאות חן בעיניי חיצונית וגורמות לי להתלבט האם כדאי להמשיך קשר עם מישהי שאין לי משיכה כל כך כלפיה. אין התרגשות מסוימת להיפגש איתה והרגש די אדיש אליה. לא יודע מה לעשות, ממש מבולבל, קשה לי לראות אותנו נשואים. מצד אחד, ממשיך להיפגש בתקווה שיתעורר משהו כי מבחינת האופי שלה יכולה להיות התאמה לא רעה ומצד שני לא רוצה למשוך קשר שעם הזמן יש יותר סיכוי שהיא תיפגע במידה ואחליט להפסיק. מה לעשות???
תשובה: דומני שהדבר החיוני ביותר לעשות בראש ובראשונה הוא להיפגש עם עצמך. אינך יכול להקים בית עם מי שאינה יכולה לפגוש את ה"אני" שלך, אלא שאתה זה שצריך לברר ראשית מהו אותו "אני" שלך. ואז תדע. אז תדע עד כמה ההתאמה החיצונית היא חיונית לך  עד כמה אתה מבין כי בסופו של דבר המראה החיצוני של אדם אינו יכול להוות בסיס ארוך טווח לנישואין, שכן הוא לא מתמיד לאורך שנים, והוא נעשה פחות חשוב לאורך הזמן  עד כמה היכולת שלך לראות את הטוב שבה ממעטת את החשיבות של המשיכה החיצונית וכדו. ואז תכיר את עצמך. אם תחוש כי בחנת את עצמך לאור העקרונות האלה, ובכל זאת אתה לא יכול להימשך אליה - זה הזמן להפסיק ולא למשוך אותה. כמובן שצריך לעשות זאת ברגישות הגדולה ביותר ובעדינות הגדולה ביותר - לפחות כמו שהיית רוצה שבחורה תפסיק את הקשר אתך. ואם תמצא בעצמך כוחות אחרים, ותימשך אליה מכוח ההיכרות שלך את עצמך - תעשה את הדבר היותר טוב ותבנה את הקשר על הבסיס של הדברים האמיתיים באמת בחיים. ושמחנו בשמחות
שאלה: רוחניות: 1)רציתי לדעת אם יש אפשרות שאני יוכל להגיע לדרגות רוחניות גבוהות,אם כן כיצד? 2)מה ידוע לרב על כוהנים ולויים בעדה האתיופית? 3)יש ספרי מוסר שהרב יכול להמליץ לקרראת החופש הגדול וספרי מדרשים על פרשות השבוע? 4)האם ידוע לך על התקני שבת למקרר סמסונג אר טי?
תשובה: 1) נפלא לראות את הרצון הטהור שלך! ודאי שאפשר. צריך להתמיד בתיקון המידות, בלימוד התורה ובקיום המצוות. בתור התחלה אני מציע לך ללמוד בספר "חובת התלמידים" של האדמו"ר מפיעסצנא הי"ד, שהוא ספר נפלא שיוכל לקדם אותך מאוד בדרכך לדרגות רוחניות גבוהות. 2) בעדה האתיופית (ביתא ישראל) המנהג באתיופיה היה שמי שלמד את מנהגי העדה וקיבל מינוי כ"קס" היה משמש מעין כהן, במובן שהיו מפרישים לו תרומת ומעשרות, הוא היה מברך את הקהל, ומקריב את קרבן הפסח שנהגו בו. על פי דברי הרדב"ז המסורת היא שבני "ביתא ישראל" הם מבני שבט דן, ואם כן אין בהם כהנים ולווים. בקרב בני העדה יש מסורת שונות על ייחוס העדה, למשל שהם בני שבט יהודה ועוד כמה מסורות. להלכה הכהונה אינה נרכשת או נלמדת, אלא היא רק בירושה למיוחסים כבני אהרן, ולכן למעשה אין כהנים ולווים בקרב בני העדה (כמובן שבת העדה שתינשא לכהן כפי שהתיר הרב עובדיה שליט"א - בניה יהיו כהנים, וכן אם תינשא ללוי יהיו בניה לויים). 3) בתחום ספרי המוסר: תמיד טוב ללמוד מסילת ישרים, חובת התלמידים שהמלצתי קודם, וכן ישנם חוברות רבות של לימוד יומי לחופש הגדול. ספרי מדרשים לפרשת שבוע: ספר "מעם לועז" מקבץ בלשון קלה מדרשים רבים מאוד על הפרשה. אם אתה רוצה לקרוא מדרשים במקור תוכל ללמוד ב"ילקוט שמעוני" שקיבץ מדרשים רבים, או בספרי המדרשים הנפוצים כמו "מדרש רבה" ו"מדרש תנחומא". בדוק מה מהספרים הנ"ל מתאים לרמתך ולכושרך הלימודי כעת, ותצליח! 4) יש בסוג זה כמה דגמים שיש להם התקן שבת המאושר ע"י מכון צומת. תוכל לבדוק ברשימת הדגמים של מכון צומת בקישור הבא: בכל אופן צריך לבקש מהמוכר לפני הקניה לקבל מקרר עם התקנה, כיוון שישנם מקררים שהותקן בהם ההתקן שבת וישנם כאלה שלא. כמו כן תוכל להתקשר למכון צומת ולקבל הדרכה ופרטים בנושא התקני שבת למקררים, בטלפון מספר: 02-9931442. בהצלחה,
שאלה: מותר להרים מעט את הקול בשמונה עשרה?: לכבוד הרב, בסיטואציה מאוד מסויימת - כגון רעש בבית המדרש או חברים מדברים ליד כשאני מתפלל שמונה עשרה. האם מותר לי להרים מעט את קולי (למעלה מלחישה אבל למטה מדיבור) כדי שאשמע מה אני אומר, אם כן עד כמה? כי כאמור, צריך לשמוע מה אני אומר אך אני מפחד שמא זה אני עובד על איסור כלשהו שאני מרים מעט את קולי. כבוד הרב :)
תשובה: וברכת ד  אם כולם בתפילה אין להרים קול, זה מפריע לאחרים. אם אין אחרים מתפללים ורק מפריעים אפשר להרים קול לא גבוה אלא שאתה תשמע את המילים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילת מוות: האם מותר לי להתפלל למותי?
תשובה: וברכת ד  תפילת שווא. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תפילת מוות: האם זה מותר לי להתפלל למותי?
תשובה: האם את ה יכול לספר סיפור ארוך יותר, שישתף מדוע בכלל להתפלל למוות? בחיזוק גדול
שאלה: סיום מסכת: לרב ברשות הרב מס שאלות בנוגע לסיום מסכת. השאלות לא קשורות זו לזו. 1) האם כאשר אני רוצה לעשות סיום, ואני מסיים את המסכת במועד x ואני רוצה לעזות את כל ה טקס של הסיום במועד מאוחר יותר, האם יש עניין להשאיר ולא ללמוד חלק מהמסכת וללמוד אותה בפעם הראשונה רק ב טקס הסיום עצמו? 2)א. האם כאשר עושים סיום על שתי מסכתות ביחד יש נוסח אחר? 3) האם כאשר לומדים ומסיימים מסכת לע"נ אדם כלשהוא יש צורך להזכיר שהלימוד הוא לע"נ כל פעם שלומדים? צריך לומר בפה? 4) האם יש בעיה של גאווה, לומר לאנשים אחרים שאתה לא מכיר (כגון בביהכ"נ בשכונה בבין הזמנים) שישלימו לך מניין לסיום? 5) האם כאשר עושים סיום לע"נ אדם מסוים, יש עדיפות שיגידו את כל הנוסח וגם קדיש- כלומר האם יש עניין שיהיה מניין? (אם אין בני משפחה גברים רבים שנמצאים - האם יש עניין לטרוח ולאסוף גברים להשלמת מניין כגון שכנים וכדו? 6) באופן תיאורטי-אם ילד אדם שאינו יודע ללמוד גמרא ומשנה רוצה לעשות סיום על קצוש"ע, ספר החינוך וכדו - האם הוא יוכל לומר את כל הנוסח ולומר קדיש? השאלה בעצם היא איפה עובר הגבול? הרי ניתן לעשות סיום מסכת על מסכת אחת בגמרא, ועל סדר משנה, האם ניתן לעשות סיום גם על פרק משנה אחד? ספר החינוך? ספר בתנ"ך (כגון ישעיה, משלי וכוד )?
תשובה: 1. אפשר לעבור וללמוד עד הסיום, כי אחרת אולי תסתבך ולא תדע לפרש. הלימוד בסוף הוא, במגמה לקיים את הלימוד העיקרי במסיבת הסיום. כך הסיום הוא "סעודת מצווה". 2. בסיום על שתי מסכתות, מזכירים את שתיהן בנוסח, הדרן עלך מסכת פלונית ומסכת פלונית. 3. בתחילת הלימוד לקבל, בלי נדר, ללמוד לע"נ. אח"כ אין צורך בכל יום להזכיר. 4. השלמת מנין זו מצוה, וזו זכות להם. אם אתה מרגיש גאוה אל תפנה. אם אתה מרגיש שזו בקשה לשם שמים, פנה ובקש. 5. עדיף, לא מעכב. תלוי כמה טירחה זו לאחרים. אם "יעשו טובה" ויבואו, לא לבקש. 6. יכול לומר הנוסח והקדיש על מסכת משנה, וגם על ספרים אחרים. תורה שבכתב לא נהגו. הרב אליקים לבנון www.yelm.co.il
שאלה: מכירת אלקטרוניקה: במידה ואני מוכר בחנות אלקטרוניקה, יש לי חששות אולי מחמירות אולי לא, לגבי מכירה של המוצרים. הרי בימינו אם אתה מוכר מחשב, אנשים יכולים להרוס עולמות בכלים הללו-בתקשורת, ביצירות וכדומה. מה ההלכה אומרת בעניין זה? ובעזרת השם נזכה למשיח בן דוד במהירות, אמן.
תשובה: יישר כוח על המודעות לבעיה. ההלכה מתייחסת לכל המכשירים האלקטרוניים ככלים - הם יכולים לשמש כבסיס לצמיחה ולהתעלות, והם עלולים לגרום להתמוטטות ונפילה. הכל תלוי בבחירה החופשית של האדם ובדרכי השימוש שלו במכשירים האלה. למעשה, הדבר נכון ביחס לכל דבר. אפילוה דיבורו של אדם יכול להיות סולם מוצב ארצה וראשו מגיע השמיימה, ויכול לשאת בחובו מוות וחיים שהם ביד הלשון. ועל כן, מותר למכור את כל המכשירים האלה, וקולר תלוי בצוואר המשתמש בהם.
שאלה: להצליח להשתנות.:. אני מאוד מנסה להשתנות לטובה בזמן האחרון, ללכת יותר בצניעות. לשמור על פנימיות טובה וכ, עברתי חצי תהליך מאוד קשה. כשאני מסתובבת עם חברות מהעבר בנות לא טובות אני חוזרת לעצמי ניסיתי להתרחק מחברות לא טובות וזה לא ממש הולך לי. איך להתרחק מבלי לפגוע בהם? ניסיתי להיות ר גם כשאני איתם ולא הולך. כמו כן איך להתגבר על הכעס שלי לבנות שאני רבה איתם? אני כ"כ רוצה לנקום בהם ואני יודעת שזה אסור, איך לשמור על זה? אני חושבת שמקור הבעיה זה החברות הלא טובות, קשה לי כשאני צנועה לידם, אישיות שונה מהם, לא יכולה לשמוע שירים מסוימים וכ, וגם מתנהגת שונה מפעם. אני ממש זקוקה לעזרה, מה לעשות?
תשובה: את בוודאי יודעת שיש הרבה דרכים בהם מנסים להשתנות. וכשדרך אחת קשה ולא הולכת   מנסים בדרך אחרת. ולעתים בדרך שלישית. אם משהו לא מצליח הפעם   אז מנסים בדרך אחרת. ואולי כדאי לך לנסות בדרך נוספת? אולי בדיוק ללכת בדרך ההפוכה. לאמור: דווקא לא להיות רעה לחברות שלך. ללכת אתן בצורה מוגבלת. להיות ר כשאת אתן. לראות ביעד הרוחני של "לא לכעוס" את ההתחלה הרוחנית שלך  לראות דווקא בניסיון לאהוב אותן את המשימה הדתית שלך. להתחיל ב"בין אדם לחברו". אולי משם תיפתח לך הדרך. ואם זה לא הולך   נחפש דרך שלישית. האם את יכולה ללכת בדרך זו?
שאלה: שטיפת ירקות עלים: ב"ה ירקות עלים כגון "חסלט" שהושרו במשך 3 דקות האם מוכרחים לשטוף במים זורמים או אפשר לשטוף אותם בקערה במים? והאם יש הבדל בסוגי הירקות. וברכה
תשובה: יש להקפיד לפעול על פי ההנחיות שרשומות על השקית.
שאלה: אינטרנט, עירוב ולימוד תורה: 1. לגבי אינטרנט - יש חיובי ויש שלילי לדעתי, למשל יש מצבים בהם אני לומד מהיאנטרנט ומאזין לשיעורי תורה מה שכנראה לא היה קורה אבל מצד שני זה כלי מאוד מסוכן אז מה עליי לעשות? אני משתדל כמה שיותר ועשיתי חוסם אתרים והכל. 2. עירוב - האם מותר לצאת מהעירוב של העיר שלי ואז ללכת בערך איזה 100-200 מטר ולהיכנס לעירוב של ישוב אחר? ואז יהיה מותר לי להסתובב שמה חופשי כי זה עירוב חדש? 3. אני התחלתי בימים האחרונים ללמוד קצת תורה לבד עם עצמי, כרגע התחלתי עם ספר שנאי מחזיק בבית מבית הספר היסודי חח " קיצור שולחן ערוך " אני משתדל לקרוא כל יום קצת. האם הרב יוכל להמליץ לי על עוד ספרים מעניינים והכי חשוב שאני יכול להבין לבד. משהו בסגנון של "אביהם של ישראל " של הקדוש הרב מרדכי אליהו
תשובה: האינטרנט: נראה לי כי הדיון האם האינטרנט הוא חיובי או שלילי כבר אינו רלוונטי. האינטרנט הוא פה. הדיון עליו הוא כמו דיון האם טלפון הוא חיובי או שלילי. או מכוניות. או כל דבר אחר. בשל כך, צריך בעיקר להתמקד בדברים החכמים שכתבת. הכל תלוי בבחירה החופשית של האדם. ככל שהוא בונה את עצמו כבוחר בדברים יותר טובים   להימנע מגלישה למקומות אסורים, מטוקבקים משתלחים ואסורים על פי ההלכה, מחדירה למקומות שאסור לחדור, מהורדת קבצים לא חוקיים וכדו    כך הוא עובד את הקב"ה ונאמן לאמונתו בדרך הנכונה. כך צריך לחיות, ולאור זה תוכל להחליט על דרכך, ולנצל את האינטרנט לדברים הטובים שבו. עירוב: אם אתה לא מטלטל שום דבר   הדבר מותר. אולם אינך יכול לטלטל בין שני העירובים. ספרים: השאלה היא באיזה נושאים אתה מתעניין. אם הנושאים הוא נושאי הלכה   יש סוג אחד של ספרים. אם בנושאי מחשבה   סוג אחר. אם אתה אוהב את "אביהם של ישראל" אני מעריך שתאהב את "איש צדיק היה" על רבי אריה לוין זצ"ל. תוכל ללמוד ממנו הרבה דברים.
שאלה: החלפת שם: לבתי בת ה-9 קוראים בת אל,נמצאת בדיכאון וכל מיני בעיות, האם צריך להחליף לה את השם? ואם כן חשבתי על השם אפרת. מה דעתכם?
תשובה: אני קורא בצער את המצב שעובר על בתך. ראשית, שיהיה בשמחה ושהיא תיגאל ממצוקתה. גורלו של אדם אינו נקבע לפי השם שלו. הוא נקבע לפי ההתחייחסות אליו, האהבה שאת מעניקה לה, הטיפול במקום שצריך וכדו. לכן, אני בדרך כלל לא ממליץ על שינוי שמות, כי שינוי שם גורם לחשוב כאילו מה שיקבע הוא השם שלה, וזה פשוט לא נכון. בדרך כלל, נהוג לשנות את השם רק במצבים של לפני ייאוש, כגון כאשר מדובר על חולה מסוכן מאוד. ב"ה, אני מבין שהבת שלך לא נמצאת במקום הזה. והרבה שמחה
שאלה: גילוח במכונת תספורת: שאלתי היא די דחופה. נהגתי להתגלח במכונת תספורת בידיעה שזה ר וגם זה משאיר זיפים. לאחרונה שמעתי שבמכונת תספורת אסור להצמיד את הסכין הנע לבשר אלא שהסכין הנח יהיה כלפי הבשר והסכין הנע כלפי חוץ. ניסיתי את זה וזה פשוט לא מגלח. הייתי רוצה אם הרב יכול להגיד האם מותר להתגלח עם מכונת תספורת מס2 ישירות על הפנים אני לא יודע כבר מה מותר ומה אסור.
תשובה: אין שום בעיה לגלח את הראש גם עם סכין גלוח. יש אסור לגלח בסכין גלוח את הפאת הראש, פאות הלחיים והזקן, כמו כן יש אסור להסתפר במכונת תספורת במקום הזה. מצאתי קישור מעניין שמפרט ומדגים את העניין ברכה והצלחה. ירון דוראני
שאלה: כספי מעשרות: האם מותר לתת כספי מעשרות לזוג צעיר שעתיד להתחתן וזקוק לכסף?
תשובה: בוודאי. אם מדובר אכן בזוג שזקוק. ויישר כוח
שאלה: עליה לתורה בכותל: בני יחגוג הקיץ את בר- המצווה. אנחנו מתגוררים בארה"ב ורוצים לעשות את העלייה לתורה בכותל, בירושלים. האם יש הבדל בפרשה שהוא אמור לקורא, מאחר והוא נולד בארה"ב? מה הפרשה שהוא צריך לקרוא - הוא נולד ב-7 בספטמבר שנת 2000 בשעה 12:45 בלילה. ב מראש רונית.
תשובה: לפי מה שציינתם יוצא שיום ההולדת העברי הוא בז  אלול. בר המצווה תחול השנה ביום שלישי, ז  אלול, ה-13 בספטמבר למניינם (קריאה בתורה נערכת בימים שני וחמישי, ולכן אפשר לעלות לתורה רק ביום חמישי, ט  אלול, ה-15 בחודש למניינם). פרשת השבוע תהיה כי-תצא בכל העולם. לצורך ארגון בר מצווה בכותל כדאי לפנות ל"קרן למורשת הכותל המערבי" - ושיהיה במזל טוב!
שאלה: רב אמיתי: איך אוכל לדעת שרב באמת הוא רב? וכן אני אצטרך לנהוג כלפיו?
תשובה: אם יש בו ענווה, תורה עמוקה ורחבה, ויראת שמים, הרי הוא כמלאך ויש לירוא ממנו ולקבל ממנו תורה
שאלה: נקודות שחורות על כרוב חסלט: בכרוב של חסלט שקנינו ראינו בעלים החיצוניים הרבה נקודות שחורות קטנות אשר גם לאחר השרייה בסבון ושפשוף העלה לא ירדו האם מותר לאכול עלים אלו או לא?
תשובה: זה תופעה טבעית הנובעת משינויים דרסטיים בין הקור לחום שהיו בתחילת הגידול, אין בזה שום בעיית כשרות.
שאלה: שילוח הקן: באדן חלון בביתנו מתחילות יונים לבנות קן. האם אפשר מעכשיו, כאשר הקן עדיין לא בנוי, להתכוון שלא לזכות בו כדי שאוכל לקיים את מצוות שילוח הקן בהמשך?
תשובה: אפשר, אמרו בפירוש  אני מפקיר את מקום הקן
שאלה: שקר: 1)אבא שלי ביקש שאני ישקר לבית ספר ואגיד שלא באתי כי הייתי חולה להקשיב לו? 2)יש בעיה בלשמוע שירי אהבה? 3)אדם שלא יודע להתנהג במצוות כמו:בין אדם לחברו ומכשיל את חבריו נקרא רשע? 4)אם אבי רוצה שאני יספר אותו לא כהלכה או שהוא רוצה שאקנה לו סכין גילוח מה עליי לעשות?
תשובה: א. צריך לעשות כל מאמץ שלא להוציא דבר שקר מפיך, ובד בבד לא להיכנס לסכסוך עם אביך. אמור לו שאתה לא רוצה להגיד דברים לא נכונים, טכסו עצה ביחד מה לעשות, וכך תשמור הן על המחויבות שלך כלפי האמת וההתרחקות מן השקר, והן כלפי אביך. ב. יש שירי אהבה גבוהים ויש שירי אהבה נמוכים. את הנמוכים והגסים   לא שומעים  את הגבוהים   שומעים. ג. למה חשוב לקרוא למישהו רשע? אדם שלא מתנהג ר המצוות שבין אדם לחבירו ומכשיל את חביריו עושה משהו רע מאוד, ואנחנו צריכים בעיקר להכריע שאנחנו לא נהיה כאלה. ד. לקנות לו   מותר לך, כי הוא יכול לקנות לעצמו  לגלח אותו   בקש ממנו שלא יחייב אותך לעשות דברים שאתה לא רשאי לעשות. ויישר כוח. אני קורא בין הדברים קשיים גדולים, ועל כן שלוחה לך ברכת חיזוק גדולה
שאלה: כשרות  ישא ברכה   בעוף: 1) האם כשרות ישא ברכה היא ברמת מהדרין ומומלצת על ידכם? 2)האם הם מקפידים ללכת כדברי הרב אליהו זצ"ל? ב מראש
תשובה: בתקופה האחרונה לא היה עוף של  ישא ברכה  בשוק ושמענו שכעת ישנו שוב. אין לנו ידיעות ברורות על המצב כרגע אבל אפשר לשער שהוא זהה או דומה למה שהיה קודם, כלומר רמה גבוהה של כשרות.
שאלה: : ידוע ששמו של הקב"ה הוא גם ולכן אסור לכבד בשר ודם קודם התפילה בשמו של הקב"ה השאלה היא האם בשבת ניתן להגיד שבת אם פגשתי מישהו בבוקר לפני התפילה?
תשובה: גם בשבת צריך להיזהר שלא להגיד "שבת " לפני התפילה. אמנם אם פוגשים בדרך מישהו מותר לומר לו "בוקר טוב" או לומר בשפות אחרות, לדוגמא לומר "גוט שאבעס" או "שבתא טבא". סיפר חבר של אבי שפעם אחת הלך לתפילת שחרית של שבת בשעה שמונה בבוקר, והנה הוא פוגש את מורנו ורבינו, הרב מרדכי אליהו זצוק"ל, חוזר מבית הכנסת עם פמליית מתפללים מלווים אותו, לאחר שהתפלל כהרגלו ותיקין. החבר ניגש לרב ואמר לו "שבת ". הרב בחכמתו הרבה כנראה הרגיש שהוא עוד לא התפלל שחרית, ורמז לו על הלכה זו שהזכרנו, בכך שענה לו בארמית: "שבתא טבא".   התשובה ניתנה ע"י חתנו של הרב עוזיאל אליהו.
שאלה: בעיות רבות בזוגיות: לכבוד הרב יובל אני כותבת אליך שאלה זו בקושי רב ולא מאמינה שאני מעלה את הדברים על הכתב. אנחנו נשואים שנתיים 1 עוד מעט בן שנה. מאז הלידה חיינו השתנו בצורה משמעותית מאוד! יש לנו ילד מדהים!! הוא כל חיי!! הבעיה שלי זה עם בעלי. התחתנו כשהוא היה בנאדם הרבה יותר מכבד ורגוע. אוהב, מתעניין, תומך, אכפתי. יותר טקטי, יותר אהב. שלח הודעות וכו. ועכשיו, ממש ממש קשה לי איתו!! אני הרבה פחות אוהבת אותו מפעם!! הוא חוזר הביתה מאוחר וזה לא מפריע לי. כשהוא נמצא הרבה בבית או לא הרבה אני מחכה שהוא ילך כבר. לפני השינה, הוא כבר מחכה לי במיטה ואני רק מקווה שהלילה הוא לא ירצה!! כי לי ממש ממש לא בא ואני ממש לא מעוניינת שנקיים יחסי אישות! אני מסוגלת חודש פלוס למשוך אותו בלי ולהמציא תירוצים! אני לא נמשכת אליו. מידי פעם אני מסכימה שהוא יעשה לי מסז ורק מפחדת שזה יגרור אותו הלאה כי אני ממש לא רוצה!! בערב הולכים לישון ובקושי אומרים לילה טוב וככה גם בבוקר!! אנחנו כל הזמן רבים ומתווכחים!! כבר כמה פעמים פשוט לקחתי את האוטו ונסעתי עם עצמי. הסיבה היחידה שחזרתי באותו היום ולא אחרי כמה ימים זה בגלל הילד שלי!! אמרתי לבעלי כמה פעמים שרק בגלל הילד חזרתי אחרת הייתי נוסעת לכמה ימים!! אני לצערי יודעת שיש גם את האופציה לגירושים לפרדה של תקופה אם זה יימשך ככה!! כי זה בליתי נסבל!! לו קשה לשמוע את זה. דיברנו אחד עם השניה על המצב, זה השתפר לשבוע וחזר לאותו מצב! עונים אחד לשני לא יפה, רבים, מתווכחים. חייבת בדחיפות את עצתך!! אני על סף משבר!! ב מראש.
תשובה: לפני כל חתונה, אני מלמד את בני הזוג כי מדובר ביציאה למסע אל ה"לוא נודע". אנחנו לא יודעים מראש באילו תחנות נעבור, מה יעבור על כל אחד מאתנו, כיצד ישפיעו השינויים העמוקים במהלך החיים על כל אחד בנפרד ועל שני בני הזוג ביחד, וכדו. לידה היא תמיד אירוע משמעותי לבני הזוג. שנתיים נישואין הם תמיד אירוע משמעותי בחיי בני זוג. הרבה דברים השתנו בחייכם, ואתם צריכים לנהוג כמו הולכים במסע ארוך, שכאשר נתקלים במצבים שונים ומגוונים   מתמודדים איתם, ולא בורחים מהם. מי יודע   אולי בעלך מרגיש שהילד הוא כל עולמך ואת לא איתו  מי יודע   אולי הוא אכן השתנה מאוד לרעה בשל תהליכים שונים  מי יודע, אולי הוא חוזר מאוחר כי הוא חש לא רצוי  מי יודע   אולי הוא נמצא במקום אחר לגמרי  העצה הגדולה ביותר שלי היא להחליט לנסות ולחזר מחדש, לבנות מחדש דברים שנשברו. אני מבין שאתם לא מצליחים כרגע לעשות את זה האחד עם השני. אולם נראה שיש בסיס, כי אתם לפחות מדברים, גם אם בריב גדול. עכשיו הזמן ללכת לטיפול זוגי. הוא עשוי לעשות נפלאות, ולברר לשניכם כיצד אתם יכולים לא רק לשוב ולחיות ביחד באהבה גדולה, אלא אפילו לפתח אותה עוד ועוד. לכו לטיפול זוגי. אין משהו חשוב מזה כעת בחייכם. האם את יכולה ללכת בדרך זו? ושבת
שאלה: דברים שבקדושה מול אמא חילונית: אני חוזר בתשובה ולפיכך אמא שלי חילונית ולכן ברור שהיא לא מקפידה על כללי צניעות והיא ללא כיסוי ראש ולפעמים הולכת עם חולצה קצרה. האם בגלל שהיא אמא שלי מותר לי להגיד דברים שבקדושה מולה גם כשהיא בחולצה קצרה ובלי כיסוי ראש? הכוונה למשל לתפילת שחרית, קידוש, ברכות הנהנין וכו. מראש :)
תשובה: אסור, אלא תעבור מקום או לכל הפחות תפנה פניך חזק ואמץ
שאלה: שכר לעוה"ב: לכבוד הרב יש לי חוסר הבנה מוסרית לגבי השכר לעולם הבא שקצת מעיקה עליי לפעמים ואני צריך חיזוק בנושא: האם ניתן לדוגמא להשוות בין שכרו של אדם שכל חייו חי בקשיי פרנסה ומשתדל בתורה ולומד שעות רבות בכל יום לשכרו של אדם שמנגדו עשיר וחיי ללא ייסורים כלל וגם הוא משתדל בתורה ולעומתו בהונו הרב גם תורם רבות לישיבות ובתי כנסיות ואפילו מחזיר רבים בתשובה. יוצא מבחינת החשבון והתוצאה שלעשיר לכאורה הרבה יותר מצוות במאזניים ועוד גם הוא חיי בפחות מאמץ וללא ייסורים כלל. התוצאה שתנאי מחייה גשמיים של האדם משפיעים על מעמדו גם בעולם הבא? סליחה על האורך אבל חשוב לי להבין הנושא של המעלות והשכר והקרבה לאלוקים בגן עדן ותחיית המתים שהם בסופו של דבר התכלית. ב מראש
תשובה: ח מלמדים אותנו במסכת אבות: "לפום מערא אגרא", כלומר (בתרגום לעברית): "לפי רוב הצער וההשתדלות - כך ירבה השכר". אכן את צודקת בשאלתך. ברור שהמצוות אינם נמדדות רק בכמות, אלא גם ובעיקר באיכות שלהם, במידת האהבה והכוונה שהכניס בהם העושה, ובמידת רוב הקושי והניסיון שהיה עליו להתגבר בכדי לקיימם.
שאלה: בר מצווה: בני נולד בתאריך 7 בספטבמבר שנת 2000 בשעה 12:45 בלילה. כאשר שאלנו פה רב לגבי תאריך עליה לתורה וחגיגת בר מצוותו, הוא אמר שבעקבות השנה המעורבת תאריך העליה לתורה תהיה באוגוסט 14, שנת 2013. האם תוכל לבדוק את הנושא בבקשה? מראש.
תשובה: אכן התבלבלתי בשאלה הקודמת בין החודשים, והעליה לתורה תהיה באוגוסט. לפי חשבוני יוצא שזה יהיה ב-13 ולא ב-14 (ז  אלול תשע"ג). 7 בספטמבר 2000 היה בז  אלול תש"ס. ניתן להמיר תאריכים עברים ללועזיים באתר שורש (
שאלה: העם הנבחר וגזעים.: נכון אנחנו העם הנבחר על פי התנ ך? אבל אני לא מבין איזה עם אנחנו,כולם התבוללו ואפשר לראות את זה ממש נגיד בעולי אתיופיה,הודו,וצפון אירופה. אנחנו לא דומים אחד לשני ועדיין אנחנו העם הנבחר. אז כאילו איך נראה היהודי המקורי?כמו אתיופי?גרמני?ערבי?
תשובה: צבע העור וכדומה כלל לא משנה. מה שמשנה זה הנשמה, גר שמתגייר נשמתו מתחברת לנשמת כלל ישראל ונשמתו הפרטית הופכת למשהו אחר.
שאלה: העם הנבחר וגזעים.: נכון אנחנו העם הנבחר על פי התנ ך? אבל אני לא מבין איזה עם אנחנו: כולם התבוללו ואפשר לראות את זה ממש נגיד בעולי אתיופיה, הודו,וצפון אירופה. אנחנו לא דומים אחד לשני ועדיין אנחנו העם הנבחר. אז כאילו איך נראה היהודי המקורי? כמו אתיופי? גרמני? ערבי?
תשובה: רס"ג קבע: "אין אומתנו אומה, אלא בתורתה". האומה הישראלית היא האומה המקיימת את מה שציווה אותה הקב"ה לקיים, על ידי נביאיו, ובראשם משה רבנו על ידי הכתוב בתורה שבכתב ומבואר בתורה שבעל פה. כל מי שיחפוץ בכך יכול להתגייר על ידי קבלת עיקרי האמונה הישראלית, וקבלת המצוות, (חוץ מן האומות הכתובות בתורה שאין מקבלים מהן גרים) השאלה "איך נראה יהודי" איננה רלוונטית, כי יהודי יכול להראות בכל צורה וצבע, אם התגייר כנדרש.
שאלה: אנחנו לא נראים עם אחד: נכון אנחנו העם הנבחר על פי התנ ך? אבל אני לא מבין איזה עם אנחנו,כולם התבוללו ואפשר לראות את זה ממש נגיד בעולי אתיופיה,הודו,וצפון אירופה. אנחנו לא דומים אחד לשני ועדיין אנחנו העם הנבחר. אז כאילו איך נראה היהודי המקורי?כמו אתיופי?גרמני?ערבי?
תשובה: אנחנו עם נבחר שהתפזר בין עמים אחרים. באופן טבעי במשך אלפים שנות גולה נוצרו חיבורים גופניים עם הסביבה - בגלל גיור ועוד סיבות. מהות העם שלנו אינה רק בגוף אלא גם ברוח: בתורה ובמצוות. לכן גם אם במראה החיצוני ובתרבות החומרית (לבוש, דיור, ריהוט, מאכלים וכד ) כל עדה דומה לסביבתה הנכרית, הנשמה היהודית נותרה אחת ואחידה בכוח התורה והמצוות. כיום, דווקא בזכות ההתקדמות המדעית גילו את  גן הכהנים  שמעיד על מקור אחד לכל הכהנים בעולם. מכאן שלמרות השוני החיצוני - כולם בניו של אהרון הכהן: גם התימנים גם המורוקאים, הרוסים הגרמנים. אם הכהנים כך, גם כלל ישראל, כולנו בנים לאבות משותפים.
שאלה: דבר תורה של אישה בשבת: לכבוד הרב אנו מארגנים בשכונה שבת סמינר לבני גילנו המיועד לחיזוק האמונה וכו. עכשיו אחת מהמשתתפות בסמינר ביקשה ממני אם היא תוכל להגיד דבר תורה באחת הסעדות (אני פשוט אחראי באותה שבת על הדברים כמו דברי תורה,תפילה וכו) עכשיו עולות לי מכאן שתי שאלות 1) האם מותר לי לאפשר לה להגיד את דבר התורה? 2) אם לא איך אני אוכל להסביר לה באופן הלכתי ובדרכי נעם כדי שהיא תבין אך לא תפגע בנוסף עלי לציין שמדובר במישהי שהיא יראת שמיים ולא מבקשת לעשות פרובוקציות בדעת ודרך בקשתה הייתה באופן צנוע ביותר אשמח גם למקורות בנושא
תשובה: אינני מבין מה הספק. היא יכולה להגיד דבר תורה, וזה יהיה דבר פשוט שב"ה גם בנות אומרות דבר תורה. התורה אינה שייכת לגברים בלבד  לימוד תורה אינו שייך לגברים בלבד  אשרינו שגם הבנות אצלנו לומדות תורה ומלמדות תורה, וכאשר הדבר נעשה בצניעות - כך נאה וכך יאה. יישר כוח על רעיון של הסמינריון. ושבת